Baļotes ezers

Baļotes ezers (saukts arī Balades ezers, Balodes ezers, Balotas ezers, Stirnas ezers, Stirnezers, Stirniņas ezers) ir dabīgs saldūdens ezers Jēkabpils novada Variešu un Kūku pagastā.Vietvārdu datubāze Ezers atrodas 8 km no Jēkabpils.

 Raksturojums 
Ezers ir salīdzinoši dziļš, tā vidējais dziļums ir 2,6 metri, maksimālais dziļums 4,76 metri. Ezera spoguļa laukums ir 180 ha, bet sateces baseina laukums ir 6,8 km². Gada vidējā notece ir 200 mm. Baļotes ezerā pastiprināti aug aļģes un ūdensaugi, kuru vidū ir minami meldri, hāras, glīvenes, kosas un niedres, tas ir eitrofs. Lai saglabātu ezera ūdens līmeni, ezers ir regulēts, tam ir meniķis.http://www.krustpils.lv/faili/ter_plan/Paskaidrojuma_raksts_vides_parskats.pdf
Ezers ir bagāts ar zivīm, tajā mīt līnis, līdaka, zutis, asaris, rauda, karūsa, zandarts, plaudis, ķīsis un karpa.Latvijas ezeru datubāze Internetā Ezers tiek izmantots kā atpūtas vieta, tam ir peldvieta. Ezers ir tīrs, par ko liecina ezerā konstatētie vēži.

No ezera iztek 11 km garā Donaviņas upe, kas ietek Mazajā Daugavā Jēkabpils pilsētas teritorijā.

 Ezera juridiskais statuss 
Ezers ir iznomāts, to apsaimnieko S/O "Baļote", kas nodarbojas arī ar zivju audzēšanu.

 Atsauces 

 Ārējās saites 
 www.krustpils.lv
 www.ezeri.lv
 www.icelo.lv 

Kategorija:Jēkabpils novada ezeri
Kategorija:Kūku pagasts
Kategorija:Variešu pagasts
Kategorija:Krustpils novada ezeri